കാന്സര് രോഗികള്ക്ക് ധനസഹായം ഓടനാവട്ടം: വൈ.എം.സി.എയുടെ നേതൃത്വത്തില് നിര്ദ്ധന കാന്സര് രോഗികള്ക്ക് ധനസഹായം നല്കി. യൂണിറ്റ് പ്രസിഡന്റ് ഡാ. ജോര്ജ് തോമസ് അദ്ധ്യക്ഷത വഹിച്ചു. വൈ.എം.സി.എ ദേശീയ പ്രസിഡന്റ് ജസ്റ്റിസ് ജെ.ബി. കോശി ചടങ്ങ് ഉദ്ഘാടനം ചെയ്തു. സംസ്ഥാന ചെയര്മാന് ജോസ് ഉമ്മന് മുഖ്യ പ്രഭാഷണം നടത്തി. വെളിയം ഗ്രാമ പഞ്ചായത്ത് പ്രസിഡന്റ് ആര്. ബിനോജ് ധന സഹായ വിതരണോദ്ഘാടനം നിര്വഹിച്ചു. എം. കുഞ്ഞച്ചന് പരുത്തിയിറ, ഷേര്ളി സണ്ണി, കെ. ജോര്ജ് കുട്ടി തുടങ്ങിയവര് പ്രസംഗിച്ചു.